Extract from the Minutes of an Exegetes
Material: papyrus
Place: Oxyrhynchites
Categories: Auszug
Protokoll eines Exegeten
Petition
Waise
Ernennung des Onkels als Vormund
ἐξ ὑπομνημαστιμῶν Αὐρηλίου Ἀγαθοῦ Δαίμονος Ποταμῶνος ἱερέως ἐνάρχου ἐξηγητοῦ Ὀξυρυγχίτου καὶ Μεικρᾶς 
[Ὀ]άσεως βουλευτοῦ τῆς λαμπρᾶς καὶ λαμπροτάτης Ὀξυρυγχιτῶν πόλεως ἔτους ε τοῦ κυρίου ἡμῶν Αὐτοκράτορος 
Αὐρηλιανοῦ Σεβαστοῦ, Μεχεὶρ ιδ, ἐν δημοσίᾳ ῥύμῃ πρὸς τῇ οἰκίᾳ τοῦ ἐνάρχου ἐξηγητοῦ. προσελθούσης Αὐρηλίας 
Διδύμης Πεκύσ[ι]ος μητρὸς Ταπεκύσιος ἀπὸ τῆς λαμπρᾶς καὶ λαμπροτάτης Ὀξυρυγχιτῶν πόλεως θεαγίσσης Θοη[ρ]είου 
ἐξαγορείων καὶ ἑτέρου Σιντάβω ἐπὶ παρόντι Αὐρηλίῳ Σεουήρῳ συνθεαγῷ τῶν αὐτῶν ἱερῶν καὶ ἐπιδούσης βιβλία 
τῷ ἐξηγητῇ, Πτολεμῖνος ῥ εἶπ·  ἐκ κελεύσεως τοῦ λαμπροτάτου ἡμῶν ἐπανορθωτοῦ Κλαυδίου Φίρμου πρόσεισίν σοι 
ἡ παροῦσα ὅσιον πρᾶγμα διαπραξαμένη· τῶν γονέων γὰρ ἄμφω τοῦ παιδὸς τοῦ ἀδελφιδοῦ αὐτῆς, τοῦ παρόντος 
Αὐρηλίου Πεκύσιος τοῦ καὶ Χαιρήμονος, τοῦ τε πατρὸς καὶ τῆς μητρὸς, ἀπό τινος φρεικώδους νόσου τετελευτηκότων 
οὐκ ᾠήθη δεῖν περιιδεῖν ἀβοήθητον τὸν παῖδα, ἀλλʼ ὁρῶσα τὰ ἀπολελιμμένα αὐτῷ χρείαν ἔχοντα τοῦ διοικῆ
σαι αὐτὰ δυναμένου ἐκ παντὸς τρόπου ἐζήτησεν ταῦτα ἀποσωθῆναι αὐτῷ, καὶ ἐπισκεψαμένη τὸ νόμιμον 
ἔγνω δεῖσθαι τὸν παῖδα ἐπιτρόπου. οὐκ ἀβασανίστως δὲ ἦλθεν καὶ ἐπὶ τὴν δοκιμασίαν ταύτην, ἀλλὰ τὸν παρόντα 
Σεουῆρον ἐδοκίμασεν, ἀδελφὸν μὲν ὄντα αὐτῆς, θεῖον δὲ πρὸς πατρὸς τοῦ παιδίου τοῦ ἐνταῦθα ὁρωμένου 
ὑπὸ σοῦ καὶ δεομένου καταστάσεως τοῦ πιτρόπου. ἵνα κατὰ τὸ συνγενικὸν δίκαιον κηδεμονίαν ἀποσώσῃ πρὸς 
αὐτὸν ἐπένευσεν αὐτῆς τῇ ἀξι[ώ]σει ὁ λαμπρότατος ἡμῶν ἐπανορθωτὴς Κλαύδιος Φίρμος, κα[ὶ] ἠθέλησεν 
διὰ τῶν ἀρ[χ]όντων τῆς πόλεως τὴν κατάστασιν τοῦ ἐπιτρόπου γενέσθαι. ὁπ[ό]τ[α]ν δὲ [τ]οῦτο προσταχθῇ ὁ ἐξηγη
τὴς παρʼ [ἑαυτ]ῷ ἐφεῖται ὑπομνηματογραφεῖν ὁ τὴν κατάστασιν τοῦ ἐπιτρ[ό]πο[υ] ποιούμενος· ἐνταῦθα δέ ἐστιν 
ὁ παῖς κομιδῇ νήπιος ὤν, καὶ ὁ δοκιμασθεὶς ἐν τῇ ἀξιώσει αὐτῆς παρὰ τ[ῷ λα]μπροτάτῳ ἐπανορθωτῇ Κλαυδίῳ 
Φ[ί]ρμῳ εἰς τὴν [ἐπ]ιτροπείαν τοῦ παιδίου διά τε τὸ συν[γ]ενικὸν καὶ διότι καὶ [αὐτὸς] ἱερώμενος ἐστὶν καὶ οὐ προσή
κει ἰδιώτην ..........φω.......................ς ἱερατικοῦ κ.....[ τ]ὴν [κατ]άστασιν γενέσθαι 
...........................................................................δ....... 
<gap/>